CELEX: 32022R0064
Language: hr
Date: 2022-01-17 00:00:00
Title: Provedbena uredba Komisije (EU) 2022/64 оd 17. siječnja 2022. o izmjeni provedbenih uredbi (EU) 2020/761 i (EU) 2020/1988 u pogledu sustava upravljanja nekim carinskim kvotama i količina koje se mogu uvesti u okviru određenih carinskih kvota

18.1.2022   
               
               
                  HR
               
               
                  Službeni list Europske unije
               
               
                  L 11/6
               
            
         PROVEDBENA UREDBA KOMISIJE (EU) 2022/64
         оd 17. siječnja 2022.
         o izmjeni provedbenih uredbi (EU) 2020/761 i (EU) 2020/1988 u pogledu sustava upravljanja nekim carinskim kvotama i količina koje se mogu uvesti u okviru određenih carinskih kvota
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. i članak 223. stavak 3.,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 66. stavak 4.,
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (3), a posebno njezin članak 9. prvi stavak točke od (a) do (d) i članak 16. stavak 1.,
         budući da:
         
                     (1)
                  
                  
                     Provedbenom uredbom Komisije (EU) 2020/761 (4) utvrđena su pravila za upravljanje uvoznim i izvoznim carinskim kvotama za poljoprivredne proizvode kojima se upravlja u okviru sustava uvoznih i izvoznih dozvola te su predviđena posebna pravila.
                  
               
                     (2)
                  
                  
                     Provedbenom uredbom Komisije (EU) 2020/1988 (5) utvrđena su pravila za upravljanje uvoznim carinskim kvotama koje su namijenjene upotrebi prema kronološkom redoslijedu datuma prihvaćanja carinskih deklaracija (prema redoslijedu zaprimanja zahtjeva).
                  
               
                     (3)
                  
                  
                     Sporazumom u obliku razmjene pisama između Europske unije i Australske Zajednice na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije, koji je sklopljen Odlukom Vijeća (EU) 2021/2234 (6), mijenjaju se određene carinske kvote u pogledu količina proizvoda koji se uvoze iz Australije.
                  
               
                     (4)
                  
                  
                     Sporazumom u obliku razmjene pisama između Europske unije i Republike Indonezije na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije, koji je sklopljen Odlukom Vijeća (EU) 2021/1197 (7), mijenjaju se određene carinske kvote u pogledu količina proizvoda koji se uvoze iz Indonezije.
                  
               
                     (5)
                  
                  
                     Izmjene uvedene tim sporazumima trebale bi se odraziti u prilozima provedbenim uredbama (EU) 2020/761 i (EU) 2020/1988.
                  
               
                     (6)
                  
                  
                     Nadalje, države članice trebale bi radi transparentnosti obavijestiti Komisiju o količinama koje su obuhvaćene uvoznim dozvolama za carinsku kvotu s rednim brojem 09.4003 uz one koje su već navedene u članku 16. stavku 8. Provedbene uredbe (EU) 2020/761.
                  
               
                     (7)
                  
                  
                     Sporazumom u obliku razmjene pisama između Europske unije i Australije ukida se podjela na podrazdoblja za carinsku kvotu s rednim brojem 09.4129. Ta bi se izmjena trebala odraziti u članku 27. Provedbene uredbe (EU) 2020/761.
                  
               
                     (8)
                  
                  
                     Za carinsku kvotu s rednim brojem 09.4002 razdoblje carinske kvote počinje 1. srpnja. U članku 43. stavku 9. Provedbene uredbe (EU) 2020/761 primjereno je pojasniti da uvozne dozvole izdane prije početka razdoblja carinske kvote vrijede tri mjeseca od 1. srpnja.
                  
               
                     (9)
                  
                  
                     Člankom 72. stavkom 6. Provedbene uredbe (EU) 2020/761 propisano je da se količina iskazuje u cjelobrojnim vrijednostima jedinica zaokruženima na više. Kako bi se osigurala dosljednost s pravilima o zaokruživanju utvrđenima u glavi II. skupu 6. (Prepoznavanje robe) Priloga D Delegiranoj uredbi Komisije (EU) 2015/2446 (8) i članku 8. stavku 2. točki (a) Provedbene uredbe Komisije (EU) 2016/1239 (9), u potvrdama o autentičnosti i potvrdama za praćenje uvoza (IMA1) koje izdaju treće zemlje za upravljanje određenim carinskim kvotama trebalo bi navesti količinu za koju se upotrebljavaju zaokruženu na kilograme.
                  
               
                     (10)
                  
                  
                     Sporazumom u obliku razmjene pisama između Europske unije i Argentinske Republike na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije, koji je sklopljen Odlukom Vijeća (EU) 2021/1213 (10), povećavaju se količine raspoložive za carinske kvote s rednim brojem 09.4168 za rižu podrijetlom iz svih zemalja osim Ujedinjene Kraljevine. Tim su sporazumom uspostavljene i dvije nove carinske kvote s rednim brojevima 9.4289 i 09.4290 za perad podrijetlom iz Argentine. Provedbenom uredbom Komisije (EU) 2021/1401 (11) uvedene su odgovarajuće izmjene Provedbene uredbe (EU) 2020/761, uključujući u tablici za carinsku kvotu 09.4168 u Prilogu III. toj uredbi i u tablicama za carinske kvote s rednim brojevima 09.4213 i 09.4412 u Prilogu XII. toj uredbi, u kojima je Argentina ubrojena među zemlje iz kojih proizvodi ne smiju dolaziti. Međutim, tim aktom o izmjeni nije prilagođena raspodjela nove količine za carinsku kvotu pod rednim brojem 09.4168 među njezinim podrazdobljima te upućivanje na Argentinu u retku „Posebni unosi u zahtjevu za izdavanje dozvole i u dozvoli” u tablicama za carinske kvote s od rednim brojevima 09.4213 i 09.4412.
                  
               
                     (11)
                  
                  
                     U članku 47. stavku 3. Provedbene uredbe (EU) 2020/761 temperatura smrznutog mesa utvrđena je upućivanjem na ulazak na carinsko područje Unije, dok se u Provedbenoj uredbi (EU) 2020/1988 upućuje na puštanje u slobodni promet u Uniji. Kako bi se osigurala dosljednost i izbjeglo pogrešno tumačenje, tekst članka 20. stavka 1. i članka 24. stavka 1. Provedbene uredbe (EU) 2020/1988 trebalo bi uskladiti s tekstom članka 47. stavka 3. Provedbene uredbe (EU) 2020/761.
                  
               
                     (12)
                  
                  
                     Provedbene uredbe (EU) 2020/761 i (EU) 2020/1988 trebalo bi stoga na odgovarajući način izmijeniti.
                  
               
                     (13)
                  
                  
                     Izmjene Provedbene uredbe (EU) 2020/761 trebale bi se primjenjivati na razdoblja carinskih kvota koja počinju nakon stupanja na snagu ove Uredbe. Međutim, izmjene carinskih kvota s rednim brojevima 09.4129, 09.4521, 09.4522, 09.4213 i 09.4412 trebale bi se primjenjivati od prvog razdoblja podnošenja zahtjeva za izdavanje dozvole nakon stupanja na snagu ove Uredbe.
                  
               
                     (14)
                  
                  
                     Izmjene članka 20. stavka 1. i članka 24. stavka 1. Provedbene uredbe (EU) 2020/1988 trebale bi se primjenjivati od razdoblja carinskih kvota koja počinju nakon stupanja na snagu ove Uredbe. Izmjena koja se odnosi na carinske kvote s rednim brojevima 09.0126, 09.2105, 09.2106 i 09.2012 trebala bi se primjenjivati od početka tekućih razdoblja carinskih kvota.
                  
               
                     (15)
                  
                  
                     Potrebno je utvrditi određene prijelazne odredbe o prilagodbi tekućih razdoblja carinskih kvota količinama koje su raspoložive nakon izmjena uvedenih ovom Uredbom. Konkretno, za carinske kvote s rednim brojevima 09.0126, 09.2105, 09.2106 i 09.2012, gospodarskim subjektima koji su uvozili robu izvan kvote prije stupanja na snagu ove Uredbe trebalo bi na zahtjev isplatiti povrat.
                  
               
                     (16)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju tržišta poljoprivrednih proizvoda,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) 2020/761
            Provedbena uredba (EU) 2020/761 mijenja se kako slijedi:
            
                        1.
                     
                     
                        u članku 16. stavak 8. zamjenjuje se sljedećim:
                        
                           „8.   Za obavijesti koje se dostavljaju Komisiji u skladu s ovom Uredbom i odnose se na carinske kvote za govedinu i teletinu s rednim brojevima 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 i 09.4004, količine se iskazuju u kilogramima mase proizvoda, po zemlji podrijetla i po kategoriji proizvoda kako je navedeno u dijelu B Priloga XV. ovoj Uredbi. Međutim, za carinsku kvotu s rednim brojem 09.4003 nije potrebno dostaviti obavijest o zemlji podrijetla.”;
                        
                     
                  
                        2.
                     
                     
                        članak 27. mijenja se kako slijedi:
                        
                                    (a)
                                 
                                 
                                    u trećem stavku briše se redni broj „09.4129”;
                                 
                              
                                    (b)
                                 
                                 
                                    u četvrtom stavku briše se redni broj „09.4129”;
                                 
                              
                                    (c)
                                 
                                 
                                    peti stavak zamjenjuje se sljedećim:
                                    „Količine u okviru carinskih kvota s rednim brojevima 09.4127, 09.4128 i 09.4130 koje nisu iskorištene ili dodijeljene u prethodnim podrazdobljima prenose se od 1. listopada svake godine u carinsku kvotu s rednim brojem 09.4138. To se primjenjuje i na količine s brojem carinske kvote 09.4129 koje nisu dodijeljene prije 1. rujna ili iskorištene prije 1. listopada.”;
                                 
                              
                  
                        3.
                     
                     
                        u članku 43. stavak 9. zamjenjuje se sljedećim:
                        
                           „9.   Uvozne dozvole izdane za carinsku kvotu s rednim brojem 09.4002 vrijede tri mjeseca od datuma njihova izdavanja. Dozvole izdane prije početka razdoblja carinske kvote vrijede tri mjeseca od 1. srpnja.”;
                        
                     
                  
                        4.
                     
                     
                        u članku 72. stavak 6. zamjenjuje se sljedećim:
                        
                           „6.   Na potvrdi o autentičnosti odnosno potvrdi IMA 1 i na njihovoj kopiji tijelo nadležno za izdavanje dozvola upisuje broj pod kojim je dozvola izdana i količinu za koju je taj dokument upotrijebljen. Količina se iskazuje u cjelobrojnim vrijednostima jedinica zaokruženima na najbliži kilogram u skladu s pravilima iz članka 8. stavka 2. točke (a) Provedbene uredbe (EU) 2016/1239. Potvrdu o autentičnosti odnosno potvrdu IMA 1 zadržava tijelo nadležno za izdavanje dozvola. Kopija se vraća podnositelju zahtjeva kako bi je upotrijebio za carinske postupke u slučajevima koji su navedeni u glavi III. ove Uredbe.”;
                        
                     
                  
                        5.
                     
                     
                        prilozi III., IV., VIII., IX. i XII. mijenjaju se u skladu s Prilogom I. ovoj Uredbi.
                     
                  
         
            Članak 2.
            Izmjene Provedbene uredbe (EU) 2020/1988
            Provedbena uredba (EU) 2020/1988 mijenja se kako slijedi:
            
                        1.
                     
                     
                        u članku 20. stavak 1. zamjenjuje se sljedećim:
                        
                           „1.   Za potrebe ove Uredbe, za carinske kvote pod rednim brojevima 09.0142 i 09.0143 „smrznute tetivne prepone” znači tetivne prepone koje su zamrznute, s unutarnjom temperaturom od – 12 °C ili nižom pri ulasku na carinsko područje Unije.”;
                        
                     
                  
                        2.
                     
                     
                        u članku 24. stavku 1., točka (a) zamjenjuje se sljedećim:
                        
                                    „(a)
                                 
                                 
                                    „smrznuto meso” znači meso s unutarnjom temperaturom od – 12 °C ili nižom pri ulasku na carinsko područje Unije;”;
                                 
                              
                  
                        3.
                     
                     
                        Prilog I. mijenja se u skladu s Prilogom II. ovoj Uredbi.
                     
                  
         
            Članak 3.
            Prijelazne odredbe
            
               1.   Osim ako je u članku 4. ove Uredbe ili u prilozima od II. do XII. Provedbenoj uredbi (EU) 2020/761 predviđeno drukčije, ako je razdoblje carinske kvote za određenu carinsku kvotu već započelo na dan stupanja na snagu ove Uredbe, razlika između nove količine i već dodijeljenih količina stavlja se na raspolaganje za zahtjeve podnesene nakon stupanja na snagu ove Uredbe.
            
            
               2.   Za potrebe Provedbene uredbe (EU) 2020/1988 količina raspoloživa za ostatak razdoblja carinske kvote koje je u tijeku na dan stupanja na snagu ove Uredbe jednaka je razlici između nove količine i količina koje su već dodijeljene prije stupanja na snagu ove Uredbe.
               Ako se za carinske kvote s rednim brojevima 09.2105, 09.2106 i 09.2012 prethodno raspoloživa količina iscrpi na dan stupanja na snagu ove Uredbe, razlika između nove i prethodne količine dodjeljuje se gospodarskim subjektima prema kronološkom redoslijedu datuma prihvaćanja carinske deklaracije za puštanje u slobodni promet. Gospodarskim subjektima koji su uvozili robu izvan kvote prije stupanja na snagu ove Uredbe isplaćuje se povrat na njihov zahtjev i u mjeri u kojoj to dopušta preostala bilanca carinske kvote, pod uvjetom da je razlika u carini već plaćena.
               Za carinsku kvotu s rednim brojem 09.0126, za koju prije stupanja na snagu ove Uredbe nije bila raspoloživa količina, gospodarskim subjektima isplaćuje se povrat na njihov zahtjev i u mjeri u kojoj to dopušta preostala bilanca carinske kvote, pod uvjetom da je razlika u carini već plaćena.
            
         
         
            Članak 4.
            Stupanje na snagu i primjena
            Ova Uredba stupa na snagu sedmog dana od dana objave u Službenom listu Europske unije.
            Članak 1. primjenjuje se na predmetne carinske kvote od prvog razdoblja carinske kvote nakon stupanja na snagu ove Uredbe. Međutim, članak 1. točka 2. te točke 1. i 4. i točka 5. podtočka (b) Priloga I. primjenjuju se od prvog razdoblja podnošenja zahtjeva za izdavanje dozvole nakon stupanja na snagu ove Uredbe.
            Članak 2. točke 1. i 2. primjenjuje se od razdoblja carinskih kvota nakon stupanja na snagu ove Uredbe. Članak 2. točka 3. primjenjuje se od početka tekućih razdoblja carinskih kvota.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  SL L 347, 20.12.2013., str. 549.
         
         
            (3)  SL L 150, 20.5.2014., str. 1.
         
         
            (4)  Provedbena uredba Komisije (EU) 2020/761 оd 17. prosinca 2019. o utvrđivanju pravila za primjenu uredbi (EU) br. 1306/2013, (EU) br. 1308/2013 i (EU) br. 510/2014 Europskog parlamenta i Vijeća u pogledu sustava upravljanja carinskim kvotama na temelju dozvola (SL L 185, 12.6.2020., str. 24.).
         
            (5)  Provedbena uredba Komisije (EU) 2020/1988 оd 11. studenoga 2020. o utvrđivanju pravila za primjenu uredbi (EU) br. 1308/2013 i (EU) br. 510/2014 Europskog parlamenta i Vijeća u pogledu upravljanja uvoznim carinskim kvotama prema redoslijedu zaprimanja zahtjeva (SL L 422, 14.12.2020., str. 4.).
         
            (6)  Odluka Vijeća (EU) 2021/2234 od 29. studenoga 2021. o sklapanju, u ime Unije, Sporazuma u obliku razmjene pisama između Europske unije i Australije na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije (SL L 452, 16.12.2021., str. 1.).
         
            (7)  Odluka Vijeća (EU) 2021/1197 od 13. srpnja 2021. o sklapanju, u ime Unije, Sporazuma u obliku razmjene pisama između Europske unije i Republike Indonezije na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije (SL L 260, 21.7.2021., str. 1.).
         
            (8)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).
         
            (9)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.).
         
            (10)  Odluka Vijeća (EU) 2021/1213 od 13. srpnja 2021. o sklapanju, u ime Unije, Sporazuma u obliku razmjene pisama između Europske unije i Argentinske Republike na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije (SL L 264, 26.7.2021., str. 1.).
         
            (11)  Provedbena uredba Komisije (EU) 2021/1401 оd 25. kolovoza 2021. o izmjeni provedbenih uredbi (EU) 2020/761 i (EU) 2020/1988 u pogledu količina koje se mogu uvesti u okviru određenih carinskih kvota (SL L 302, 26.8.2021., str. 1.).
      
      
         
            PRILOG I.
            Prilozi III., IV., VIII., IX. i XII. Provedbenoj uredbi (EU) 2020/761 mijenjaju se kako slijedi:
            
                        1.
                     
                     
                        Prilog III. mijenja se kako slijedi:
                        
                                    (a)
                                 
                                 
                                    tablica koja se odnosi na carinsku kvotu pod rednim brojem 09.4129 mijenja se kako slijedi:
                                    
                                                i.
                                             
                                             
                                                redak „Podrazdoblja carinske kvote” zamjenjuje se sljedećim:
                                                
                                                            „Podrazdoblje carinske kvote
                                                            
                                                         
                                                         
                                                            Od 1. siječnja do 30. rujna”
                                                         
                                                      
                                          
                                                ii.
                                             
                                             
                                                redak „Količina u kilogramima” zamjenjuje se sljedećim:
                                                
                                                            „Količina u kilogramima
                                                            
                                                         
                                                         
                                                            240 000  kg”
                                                         
                                                      
                                          
                              
                                    (b)
                                 
                                 
                                    u tablici koja se odnosi na carinsku kvotu pod rednim brojem 09.4168, redak „Količina u kilogramima” zamjenjuje se sljedećim:
                                    
                                                „Količina u kilogramima
                                                
                                             
                                             
                                                28 360 000  kg, podijeljeno kako slijedi:
                                                28 360 000  kg za podrazdoblje od 1. rujna do 30. rujna
                                                Prijenos iz prethodnih podrazdoblja za podrazdoblje od 1. listopada do 31. prosinca”
                                             
                                          
                              
                  
                        2.
                     
                     
                        u Prilogu IV., u tablici koja se odnosi na carinsku kvotu pod rednim brojem 09.4317, u retku „Količina u kilogramima” količina „4 961 000 kg” zamjenjuje se količinom „9 925 000 kg”;
                     
                  
                        3.
                     
                     
                        u Prilogu VIII., u tablici koja se odnosi na carinsku kvotu pod rednim brojem 09.4451, u retku „Količina u kg” količina „2 481 000 kg” zamjenjuje se količinom „3 389 000 kg”;
                     
                  
                        4.
                     
                     
                        Prilog IX. mijenja se kako slijedi:
                        
                                    (a)
                                 
                                 
                                    u tablici koja se odnosi na carinsku kvotu pod rednim brojem 09.4521, u retku „Količina u kg” količina „3 711 000 kg” zamjenjuje se količinom „1 113 000 kg”;
                                 
                              
                                    (b)
                                 
                                 
                                    u tablici koja se odnosi na carinsku kvotu pod rednim brojem 09.4522, u retku „Količina u kg” količina „500 000 kg” zamjenjuje se količinom „150 000 kg”;
                                 
                              
                  
                        5.
                     
                     
                        Prilog XII. mijenja se kako slijedi:
                        
                                    (a)
                                 
                                 
                                    u tablici koja se odnosi na carinsku kvotu s rednim brojem 09.4213 redak „Posebni unosi u zahtjevu za izdavanje dozvole i u dozvoli” zamjenjuje se sljedećim:
                                    
                                                „Posebni unosi u zahtjevu za izdavanje dozvole i u dozvoli
                                                
                                             
                                             
                                                U odjeljku 24. dozvola navodi se: ‚Ne primjenjuje se na proizvode podrijetlom iz Brazila, Tajlanda, Argentine i Ujedinjene Kraljevine’”
                                             
                                          
                              
                                    (b)
                                 
                                 
                                    u tablici koja se odnosi na carinsku kvotu s rednim brojem 09.4412 redak „Posebni unosi u zahtjevu za izdavanje dozvole i u dozvoli” zamjenjuje se sljedećim:
                                    
                                                „Posebni unosi u zahtjevu za izdavanje dozvole i u dozvoli
                                                
                                             
                                             
                                                U odjeljku 24. dozvola navodi se: ‚Ne primjenjuje se na proizvode podrijetlom iz Brazila, Tajlanda, Argentine i Ujedinjene Kraljevine’”
                                             
                                          
                              
                  
      
      
         
            PRILOG II.
            Prilog I. Provedbenoj uredbi (EU) 2020/1988 mijenja se kako slijedi:
            
                        1.
                     
                     
                        u odjeljku pod naslovom „Carinske kvote u sektoru žitarica”, nakon tablice koja se odnosi na carinsku kvotu s rednim brojem 09.0125 umeće se sljedeća tablica koja se odnosi na carinsku kvotu s rednim brojem 09.0126:
                        
                                    „Redni broj
                                    
                                 
                                 
                                    
                                       09.0126
                                    
                                 
                              
                                    
                                       Posebna pravna osnova
                                    
                                 
                                 
                                    Sporazum u obliku razmjene pisama između Europske unije i Republike Indonezije na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije  ((*)), sklopljen Odlukom Vijeća (EU) 2021/1197 ((**)).
                                 
                              
                                    
                                       Naziv proizvoda i oznake KN
                                    
                                 
                                 
                                    Manioka (cassava), jam (Dioscorea spp.), taro (Colocasia spp.), jautia (Xanthosoma spp.), indijska maranta (arrowroot), kaćun (salep) i slični korijeni i gomolji s visokim sadržajem škroba
                                    ex 0714 10 00  (vidjeti oznake TARIC) kako je definirano u članku 7. ove Uredbe
                                    0714 30 00 
                                    0714 40 00 
                                    0714 50 00 
                                    0714 90 20 
                                 
                              
                                    
                                       Oznake TARIC
                                    
                                 
                                 
                                    0714100010 
                                    0714100099 
                                 
                              
                                    
                                       Podrijetlo
                                    
                                 
                                 
                                    Indonezija
                                 
                              
                                    
                                       Količina
                                    
                                 
                                 
                                    165 000 000  kg neto mase
                                 
                              
                                    
                                       Razdoblje carinske kvote
                                    
                                 
                                 
                                    Od 1. siječnja do 31. prosinca
                                 
                              
                                    
                                       Podrazdoblja carinske kvote
                                    
                                 
                                 
                                    Nije primjenjivo
                                 
                              
                                    
                                       Dokaz o podrijetlu
                                    
                                 
                                 
                                    Potvrda o podrijetlu koju izdaju nadležna tijela u skladu s člankom 57. Provedbene uredbe (EU) 2015/2447
                                 
                              
                                    
                                       Carina unutar kvote
                                    
                                 
                                 
                                    6 % ad valorem
                                    
                                 
                              
                                    
                                       Sredstvo osiguranja koje treba položiti u skladu s člankom 2. Delegirane uredbe (EU) 2020/1987
                                    
                                 
                                 
                                    Nije primjenjivo
                                 
                              
                                    
                                       Posebni uvjeti
                                    
                                 
                                 
                                    Nije primjenjivo
                                 
                              
                  
                        2.
                     
                     
                        u odjeljku pod naslovom „Carinske kvote u sektoru ovčjeg i kozjeg mesa”, u tablici koja se odnosi na carinske kvote pod rednim brojevima 09.2105, 09.2106 i 09.2012, u retku „Količina” količina „3 837 000 kg” zamjenjuje se količinom „5 851 000 kg”.
                     
                  
               ((*))  SL L 260, 21.7.2021., str. 3.
            
            
               ((**))  Odluka Vijeća (EU) 2021/1197 od 13. srpnja 2021. o sklapanju, u ime Unije, Sporazuma u obliku razmjene pisama između Europske unije i Republike Indonezije na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije (SL L 260, 21.7.2021., str. 1.).”;